CELEX: 32018D1918
Language: sl
Date: 2018-12-04 00:00:00
Title: Izvedbeni sklep Sveta (EU) 2018/1918 z dne 4. decembra 2018 o dovoljenju Združenemu kraljestvu, da uporablja posebni ukrep o odstopanju od členov 16 in 168 Direktive 2006/112/ES o skupnem sistemu davka na dodano vrednost

7.12.2018   
               
               
                  SL
               
               
                  Uradni list Evropske unije
               
               
                  L 311/30
               
            
         IZVEDBENI SKLEP SVETA (EU) 2018/1918
         z dne 4. decembra 2018
         o dovoljenju Združenemu kraljestvu, da uporablja posebni ukrep o odstopanju od členov 16 in 168 Direktive 2006/112/ES o skupnem sistemu davka na dodano vrednost
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     S Sklepom Sveta 2006/659/ES (2) se je Združenemu kraljestvu dovolilo, da uporablja posebni ukrep za poenostavitev (v nadaljnjem besedilu: ukrep) določitve deleža davka na dodano vrednost (DDV) v zvezi z izdatki za gorivo službenih avtomobilov, ki se ne uporabljajo izključno v službene namene, na pavšalni osnovi. Sistem, ki ni obvezen za davčne zavezance, temelji na stopnji emisij ogljikovega dioksida (CO2) iz avtomobila, ker obstaja sorazmerna soodvisnost med emisijami in porabo goriva ter zato tudi z izdatki za gorivo.
                  
               
                     (2)
                  
                  
                     Odločba 2006/659/ES je bila nadomeščena z Izvedbenim sklepom Sveta (EU) 2015/2109 (3), ki bo prenehal veljati 31. decembra 2018.
                  
               
                     (3)
                  
                  
                     V dopisu, ki ga je Komisija evidentirala 27. aprila 2018, je Združeno kraljestvo zaprosilo za dovoljenje za nadaljnjo uporabo ukrepa do 31. decembra 2020.
                  
               
                     (4)
                  
                  
                     Komisija je o zahtevi Združenega kraljestva obvestila druge države članice z dopisom z dne 11. junija 2018. Komisija je z dopisom z dne 12. junija 2018 uradno obvestila Združeno kraljestvo, da ima na voljo vse informacije, potrebne za presojo zahtevka.
                  
               
                     (5)
                  
                  
                     Kot se zahteva v členu 4 Izvedbenega sklepa (EU) 2015/2109, je Združeno kraljestvo predložilo poročilo o delovanju posebnega ukrepa. Združeno kraljestvo meni, da je takšna ureditev omogočila poenostavitev postopkov pobiranja DDV za odhodke za gorivo službenih avtomobilov tako za davčne zavezance kot za davčno upravo.
                  
               
                     (6)
                  
                  
                     Zato je primerno, da se Združenemu kraljestvu dovoli uporaba ukrepa do 31. decembra 2020.
                  
               
                     (7)
                  
                  
                     Odstopanje nima negativnega učinka na lastna sredstva Unije iz DDV –
                  
               SPREJELA NASLEDNJI SKLEP:
         
            Člen 1
            Z odstopanjem od člena 16 in člena 168 Direktive 2006/112/ES se Združenemu kraljestvu dovoli, da od 1. januarja 2019 do 31. decembra 2020 določi delež DDV v zvezi z izdatki za gorivo v službenih avtomobilih, ki se uporabljajo v zasebne namene, na pavšalni osnovi.
         
         
            Člen 2
            Delež davka iz člena 1 se izrazi v fiksnih zneskih, ki se oblikujejo na podlagi stopnje emisij CO2 vrste vozila, ki odražajo porabo goriva. Združeno kraljestvo letno prilagodi te fiksne zneske, in sicer na način, ki odraža spremembe povprečnih stroškov goriva.
         
         
            Člen 3
            Sistem, oblikovan na podlagi tega sklepa, je za davčne zavezance neobvezen.
         
         
            Člen 4
            Ta sklep je naslovljen na Združeno kraljestvo Velika Britanija in Severna Irska.
         
         
            V Bruslju, 4. decembra 2018
            
               
                  Za Svet
               
               
                  Predsednik
               
               H. LÖGER
            
         
         
            (1)  UL L 347, 11.12.2006, str. 1.
         
            (2)  Odločba Sveta 2006/659/ES z dne 25. septembra 2006 o dovoljenju Združenemu kraljestvu, da uvede posebni ukrep, ki odstopa od člena 5(6) in člena 11(A)(1)(b) Direktive 77/388/EGS o usklajevanju zakonodaje držav članic o prometnih davkih (UL L 272, 3.10.2006, str. 15).
         
            (3)  Izvedbeni sklep Sveta (EU) 2015/2109 z dne 17. novembra 2015 o dovoljenju Združenemu kraljestvu, da uporablja posebni ukrep o odstopanju od členov 26(1)(a), 168 in 168a Direktive 2006/112/ES o skupnem sistemu davka na dodano vrednost (UL L 305, 21.11.2015, str. 49).